Lonkeropiirakka: Finncon 2014: Tee-Se-Itse-Perjantai
uuvuttamina kuvata julisteita ollenkaan, mutta hienoja ne olivat! Törmäsin kirjastossa myös Tampereen
fandomin Grand Old Dameen eli Liisa Rantalaihoon, joka ei tuhlannut
aikaa, vaan alkoi heti maanitella minua mukaan lauantai-illan
kekkereiden viihdytysjoukkoihin eli Filkkifriikkeihin. Olen aina
välillä ollut mukana filkkaamassa, enkä kehdannut kieltäytyä
ramppikuumeesta huolimatta, tamperelaisia kun oli paikalla
Finnconissa tavallista vähemmän.
Jyväskylän Kirjailijatalo (Kuva: http://www.kirjailijatalo.ma-pe.net/)
Kirjastossa törmäsimme myös
sekalaiseen seurueeseen kunniavieraita ja fandom-tuttuja ja
seurasimmekin heitä Kirjailijatalolle kellon ollessa 13.45. Siellä
tosin jouduimme odottelemaan tovin jos toisenkin, sillä ovet olivat
lukossa eikä paikalla ollut avaimellisia henkilöitä. Kun vihdoin
pääsimme sisälle, yllätykseksemme tilaa ei oltu ehditty
valmistella ohjelmia varten. Paikalla olevat tarttuivat kuitenkin
tuumasta toimeen ja pian katettu terassi olikin tuoleja täynnä.
Onnistuimme saamaan paikat aivan
eturivistä ja olimme käytännössä katsoen nenäkkäin esiintyjien
kanssa. Näimme ja kuulimme siis erinomaisesti, mutta olihan se
hämmentävää olla niin lähellä esiintyjiä. Siitä tuli
kuitenkin hyvällä tavalla kotikutoinen olo ja välitön tunnelma.
Terassi oli kuitenkin aika pieni ja kiinnostuneita kuulijoita saapui
koko ajan lisää, toivottavasti kaikki halukkaat mahtuivat
kuuntelemaan ohjelmia. Osa yleisöstä tuntui olevan hukassa
sisäänkäynnin suhteen, sillä näin aina silloin tällöin
joidenkin haahuilemassa takapihalla eksyneen oloisina.
Ensimmäinen ohjelmanumero oli
paneelikeskustelu teoksista, jotka ovat ehdolla Hugo-palkinnon
saajiksi tänä vuonna. Itse olen ensimmäistä kertaa tänä vuonna
mukana äänestämässä kyseisiä palkinnonsaajia, joten olikin
mielenkiintoista kuulla muiden mielipiteitä teoksista, vaikka en ole
vielä ehtinyt niitä lukeakaan.
60% Hugo panelisteista
Vaikka paneelille oli varattu
puolitoista tuntia, aika tuntui silti loppuvan kesken. Panelistit (Tommy Persson, Marianna Leikomaa, Jukka Halme, Jukka Särkijärvi ja Carolina Gómez Lagerlöf)
ehtivät keskustella parhaasta romaanista, pienoisromaanista,
novellista ja noveletesta (lyhyempi kuin pienoisromaani, pidempi kuin
novelli). Sarjakuvia sivuttiin lyhyesti, mutta kukaan
keskustelijoista ei ollut oikein ehtinyt niihin vielä syventymään.
Panelistit olivat suhteellisen yksimielisiä siinä, että viime
vuosien aikana Hugo-ehdokkaiden taso on laskenut eikä niitä voi
enää pitää vuoden parhaimmistona. Kukaan ei ollut lukenut Robert Jordanin 14-osaista Ajan Pyörä-
kirjasarjaa kokonaisuudessaan eikä koko sarjan ehdokkuus saanut muutenkaan
innokasta vastaanottoa. Mira Grantin Parasite-romaanista ei juurikaan pidetty,
Larry Correyan Warbound, Book
III of the Grimnoir Chronicles
toimi itsenäisenä
teoksena ihan kivasti vaikka se oli kolmas osa sarjaa. Hugo-paketin mukana tuli sarjan kaksi edellistäkin osaa ja Carolina Gómez Lagerlöf oli lukenut itse vain ensimmäisen osan sarjaa. Innostuksen purskahduksia kyseinen kirja ei silti kirvoittanut. Anne
Leckien Ancillary Justice
oli kaikkien suosikki ja
sitä kehuttiin vuolaasti.
Novelleista oli keskustelijoiden mukaan hukassa
spekulatiivisuus ja vaikka Rachel Swirskyn If you were a dinosaur my love-novellin
kieltä ja runomuotoa kiiteltiin, sitä ei nähty kuitenkaan Hugon
arvoisena. Positiivisimmat arvostelut raadilta sai John Chu:n The Water That Falls on You from Nowhere.
Pienoisromaani-kategoriassa Catherynne
M. Valenten Six-Gun
yleisesti pidetty, samaten kuin novelette-kategoriassa Aliette de Bodardin The
vaikka soraääniäkin niiden suhteen raadista löytyi. Tunnetun rasistin, misogynistin ja
kiihkokristityn Vox Dayn Opera Vita Aeterna novelettea
moitittiin tylsäksi ja huonosti kirjoitetuksi, vaikka sen
luostarikuvausta kehuttiinkin. Itse
olisin kovasti mielelläni kuullut mielipiteitä vielä
audiovisuaalisista kategorioista, mutta ikävä kyllä siihen ei aika
riittänyt. Kaikki ehdokkaat voi nähdä Lontoon Worldconin sivuilta.
seuraavaa ohjelmaa hiippailin Kirjailijatalon keittiöön lahjomaan
yhtä kunniavierasta, eli Jukka Halmetta. Olin viime vuoden puolella
nähnyt unen, jossa olin Finnconissa leiponut kakkuja ja tehnyt
erityisesti Jukalle kakun, jossa oli vaaleanpunaista syötävää
glitteriä. Koskapa outoja unia (ja niiden twitter-raportointia)
pitää kunnioittaa, olin leiponut ennen Jyväskylään lähtöä
kuppikakkuja ja koristellut ne vaaleansinisellä glitterillä, koska
vaaleanpunaista en Tampereelta löytänyt. Lahja otettiin vastaan
hämmentyneenä, toivottavasti
siitä oli iloa!
writing-paneeli kokosi eteemme suurimman osan kunniavieraista sekä
Suomen fandomin adoptoiman Cheryl Morganin. Paneelissa
käsiteltiin kirjoittamista monelta eri kantilta, kunkin
alkutarinoista spesifisiin tekniikoihin asti. Oli
hauska seurata kunniavieraiden esiintymistä, pariskunta Scott Lynch
ja Elizabeth Bear toivat keskusteluun paljon huumoria. He ovat
selkeästi tottuneet esiintymään yhdessä ja täydensivät
toistensa puheita usein. Onneksi Cheryl ohjasi keskustelua aina tuon
tuosta myös Hannu Rajaniemen suuntaan, joka muisti kunnioitettavan
määrän kirjoitusoppaita nimeltä.
Kirjoittajaryhmistä
puhuttaessa kävi ilmi, Rajaniemi oli onnistunut löytämään
itselleen sopivan kirjoitusryhmän, jossa hän sai sekä kriittistä
palautetta että kannustusta. Scott Lynchillä oli itsellään
negatiivisia kokemuksia kirjoitusryhmässä olosta. Hän oli
kuitenkin sitä mieltä, että ryhmässä kirjoittaminen voi olla
palkitsevaa, jos ryhmän jäsenet ovat proosansa suhteen samalla
tasolla. Lynch
kertoi myös esimerkin eräästä conista, jossa on joka kerta
eräänlainen kirjoitustyöpaja, jonne voi tuoda omia tekstejään
kommentoitavaksi. Hän kertoi, että työpajaan on tullut vuodesta
toiseen muutamakin kirjoittaja aina saman tekstin kanssa uudestaan ja
uudestaan. Nämä kirjoittajat olivat jumahtaneet siihen samaan
tekstiin ja samoihin virheisiin, eivätkä tuntuneet ottavan onkeensa
annetusta palautteesta. Kirjailijan kannattaa siis mennä eteenpäin
ja oppia päästämään irti.
On Writing-panelistit: Hannu Rajaniemi, Scott Lynch ja Elizabeth Bear
alkupuolella oli tullut ilmi, että Hannu Rajaniemi oli alun perin
alkanut kirjoittaa sen takia, että hän kaipasi
roolipeliharrastustaan kun peliporukka oli jäänyt Suomeen. Myös
muutkin panelistit kuuluivat olevan roolipelaajia, Scott Lynch heitti
jossain keskustelussa esiin myös Skyrimin. Itse
epäsäännöllisen säännöllisenä ropettajana halusin kuulla toki
lisää ja kun yleisökysymysten aika tuli, rohkaisin mieleni. Kysyin
kunniavierailta, roolipelaavatko he koskaan omia hahmojaan ennen
tekstin valmistumista. Kysymykseni sai aikaan lämmintä naurua, joka
kertoi myöntävästä vastauksesta. Jokainen
kunniavieraista myönsi roolipelanneensa hahmojaan ja joskus jopa
ottaneensa proosaansa vaikutteita pelatuista seikkailuista. Elizabeth
Bear eläytyy välillä hahmoihinsa vaatteita ja musiikkimakua myöten
ja Scott Lynchin hahmoissa oli vaikutteita hänen World of
Warcraft-hahmoistaan.
jälkeen ilta olisi vielä jatkunut Kirjailijatalolla Suomen
Tieteis-ja Fantasiakirjoittajien 30-vuotisjuhlalla ja Sohwissa
pöytälätkäturnauksella, mutta me suuntasimme muualle viettämään
iltaa. Kävimme muun muassa aivan ihastuttavassa Teeleidissä, jossa
nautimme laadukkaasta jääteestä ja kauniista ilmasta. Mikko
suuntasi vielä Archipelacon-kokoukseen, kun minä jäin pitämään
seuraa meille majapaikan tarjonneille ystävillemme.
Korppisusi sen verran tyhjentävästi kirjoitti kaikista perjantain ohjelmista ja tapahtumista että minulle melkein jää ainoaksi tehväksi näyttää nätiltä. Voisin kuitenkin muutaman huomion ja ajatuksen laittaa mitä perjantailta jäi mieleen.
Oli erittäin hienoa että Yliopiston kirjastolle oli näyttelyn yhteyteen jätetty kasa ohjelmalehtiä ja nappasimmekin meille omat kappaleet hypisteltäviksi. Ohjelmalehti itsessään oli hyvännäköinen ja selkeä. Paljon plussaa ravitsemuspaikkojen listaamisesta (vaikka me oikeastaan aina suuntaamme Jyväskylässä Sohwiin) ja kunniavieraiden teksteistä.
Perjantainkin ohjelma kiinnosti kävijöitä
Mutta ohjelmalehteä koski myös minusta tämän vuoden isoin ongelmakohta. Nimittäin siitä ei löytynyt lainkaan ohjelmakuvauksia. Lehdessä ollut ohjelmakartta oli kyllä todella hyvä ja selkeä mutta siitäkään ei minusta saa täyttä hyötyä irti ilman ohjelmakuvauksia.
Ohjelmakuvaukset olivat kyllä verkossa mutta vain ja ainoastaan ohjelmaoppaassa, joka taas ei tietenkään toiminut meidän kummankaan wanhahkoilla puhelimilla. Tämä ratkaisu siis aiheutti useammankin kerran conin aikana turhaa ärsytystä. Tämä oli ikäänkuin käänteinen versio vuoden 2012 Finnconin ratkaisusta jättää ohjelmakartta pois ohjelmalehdestä eikä kumpikaan ole oikein toimiva idea. Joten jos vaikka jatkossa pidetään sekä ohjelmakartta että ohjelmakuvaukset ohjelmalehdessä niin kaikki on tyytyväisiä. Tai ainakin minä!
Ja kyllä, tiedän ihan oikeasti monen vuoden kokemuksesta kuinka tuskaista on saada niitä ohjelmakuvauksia ihmisiltä ajoissa tai joissain tapauksissa lainkaan. Silloin vaihtoehdoiksi jää joko jättää kuvaus pois ohjelmalehdestä tai ohjelmatiimin voimin tekaista jotain tilalle.
Hugo-keskustelu oli kyllä todella mielenkiintoinen ja mielellään olisi kuullut panelistien mielipiteet kaikista kategorioista mutta ehkä kolmen tunnin paneeli voi olla vähän liikaa pyydetty (sekä yleisöltä että itse panelisteilta.)
On Writing oli aivan erinomainen paneeli. Oli hyvä ratkaisu että sille oli varattu 1,5 tuntia aikaa sillä kaikki panelistit olivat todella hauskoja ja mielenkiintoisia esiintyjiä. Cheryl Morgan oli myös paneelin puheenjohtajana jälleen loistava.
Illuminati kokoontuu
Kuten Korppisusi mainitsikin, jouduimme jättämään vuosijuhlinnat väliin mutta itse palasin Sohwiin hieman ennen seitsemää supersalaista ja salamyhkäistä Archipelacon-kokousta varten. Kokouksessa menikin pari tuntia mikä ei toisaalta haitannut sillä Sohwin keittiössä oli "hieman" jonoa (ruoan saaminen kesti noin 1,5 tuntia).
Alustavasti kyllä näyttää siltä, että tähdet tulevat olemaan oikeassa asennossa, joten vaikka ensi kesänä ei ole Finnconia niin kannattaa ehdottomasti tulla Ahvenanmaalle conittamaan! Kaikki oleellinen tieto tulee tänne: www.archipelacon.org
Kokouksen jälkeen jäin vielä hetkeksi sosialisoimaan ihmisten kanssa koska suomalainen scifi-fandom nyt vain on ihan parasta. Ehdin täten vielä kuulla todella tärkeää tietoa, kuten vaikkapa että seuraava Petrifest on tulossa joulukuussa! Kaikki tänne! 25-28.6.2015
Finncon perjantaista muualla netissä:
Bittein Saari klo